
Nagyhatalmak érdekei Szíriában – A kínai és az orosz nem az ENSZ-ben

                                                                              Nagyhatalmi érdekek Szíriában
                                                                           A kínai és az orosz nem az ENSZ-ben
Szerző: KRAJČÍR Lukács, nemzetközi tanulmányok (MA) II. évfolyam
Témavezető: Dr. KALMÁR Zoltán egyetemi docens
Intézmény: Pannon Egyetem, Modern Filológiai és Társadalomtudományi Kar, Társadalomtudományok és Nemzetközi Tanulmányok Intézet, Veszprém
Szíriában már egy éve folynak a harcok a hatalmon lévő Baasz Párt, amelyet teljes mértékben a síita vallású alavita kisebbség tesz ki, valamint a többségben lévő szunnita lakosság között. Az áldozatok száma - többségében civilek - már elérte a 20000 főt, s a harcoknak még korántsem látszik vége szakadni. A környező államok és a nemzetközi közösség tehetetlen. Líbiával ellentétben, képtelenek bármilyen komoly katonai fellépést vagy gazdasági szankciót indítani az Aszad-rezsim ellen. Ennek oka az, hogy Szíria Kína és Oroszország támogatásában bízhat.
A TDK-dolgozat fő témája azok az okok és érdekek, amelyek miatt Moszkva és Peking teljes mértékben kiáll Bassár el-Aszad mellett. A dolgozat röviden ismerteti Kína és Oroszország Szíriával fenntartott kapcsolatának történetét és a két ország reakcióit az arab tavasz, különösen a szíriai polgárháború tükrében. Ezután a TDK-dolgozatban részletesen bemutatásra kerülnek azok a politikai, geopolitikai, katonai, gazdasági érdekek, amelyek miatt 2012.február 4-én a kínaiak és az oroszok nemmel szavaztak az ENSZ Biztonsági Tanácsában Szíria kapcsán.
A dolgozat megírásához a szerző sorra vette a meghatározó hazai és a külföldi tudományos szakirodalmakat. Kutatómunkája során leginkább a külföldi, angol nyelvű szakirodalomra támaszkodott, mert a Kárpát-medencében a mai Szíria külkapcsolati rendszere kevéssé kutatott témának számít.

